IRPC ปีนี้มีพัฒนาการเชิงบวกจากโครงการ UHV เต็มปีแนะซื้อ
IRPC ปีนี้มีพัฒนาการเชิงบวกจากโครงการ UHV เต็มปี แนะซื้อเป้า 6 บ.
21 มี.ค. 2560

บล.โนมูระ พัฒนสิน ระบุในบทวิเคราะห์วันนี้ (21 มี.ค.) คาดกำไรปี 60 ของบริษัท ไออาร์พีซี จำกัด (มหาชน) หรือ IRPC (ราคาเป้าหมาย 6.00 บาท) ยังเป็น Momentum ที่ดีต่อเนื่อง จากผลบวกเต็มปีโครงการ UHV หนุนอัตรากำไรขั้นต้น (GIM) ดีขึ้นระยะยาว แต่ทั้งนี้คาดกำไรงวดไตรมาส1/60 จะอ่อนตัวจากฤดูกาล มองว่าเป็นจุดน่าเข้าซื้อ
Valuation ยังน่าสนใจ P/E 17F 10 เท่า ยังใกล้เคียงกลุ่มฯ แต่จะมีพัฒนาการเชิงบวกที่ทยอยเห็นผลจากโครงการ UHV + Upside 15% โดยราคาน้ำมันดิบอยู่ในทิศทางขาขึ้น ส่งผลต่อน้ำมันสำเร็จรูปฟื้นตามมา + โครงการ UHV (เริ่มเห็นผลบวก ไตรมาส 4/59) เป็นจุดเปลี่ยนสำคัญ กลายมาเป็นโรงกลั่นแบบ Complex เต็มตัว